	
	[image: ]

PARLAMENTUL ROMÂNIEI
CAMERA DEPUTAŢILOR

	




	Comisia pentru buget,
    finanţe şi bănci
	
	Comisia pentru agricultură, silvicultură, industrie alimentară și servicii specifice



	     Nr. 7c-2/1050
 Bucureşti, 22.09.2026
	
	Nr. 7c-5/710
Bucureşti, 22.09.2026

PL-x 631/2023



BIROULUI  PERMANENT
AL CAMEREI DEPUTAŢILOR


	Vă înaintăm, alăturat, raportul comun asupra proiectului de Lege privind instituirea unei scheme de ajutor de stat pentru producătorii agricoli de căpşune, transmis spre dezbatere în fond Comisiei pentru buget, finanţe şi bănci și Comisiei pentru agricultură, silvicultură, industrie alimentară și servicii specifice, prin adresa nr. PLx. 631/2023 din 23.10.2023.
În raport cu obiectul și conținutul său, proiectul de lege face parte din categoria legilor ordinare.

RAPORT COMUN
asupra proiectului de Lege privind instituirea unei scheme de ajutor de stat pentru producătorii agricoli de căpşune


În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru buget, finanţe şi bănci  și Comisia pentru agricultură, silvicultură, industrie alimentară şi servicii specifice au fost sesizate, spre dezbatere în fond, cu proiectul de Lege privind instituirea unei scheme de ajutor de stat pentru producătorii agricoli de căpşune, transmis cu adresa nr. PLx. 631 din 23 octombrie 2023.
[bookmark: _GoBack]Camera Deputaţilor este Cameră decizională, potrivit prevederilor art. 75 alin. (3) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, cu modificările ulterioare.
Consiliul Legislativ a avizat favorabil inițiativa legislativă, cu observații și propuneri, conform avizului nr. 673/03.07.2023.
Consiliul Economic și Social a avizat nefavorabil proiectul de act normativ, conform avizului nr. 4384/27.06.2023.
Guvernul nu susține adoptarea inițiativei legislative. 
Senatul, în calitate de primă Cameră sesizată, a adoptat proiectul de lege în ședința din 18 octombrie 2023, cu respectarea prevederilor art.76 alin.(2) din Constituția României, republicată.

Comisia juridică, de disciplină şi imunităţi a avizat favorabil proiectul de lege, cu avizul din data de 18.12.2023.
Comisia pentru industrii şi servicii a avizat favorabil proiectul de lege, cu avizul din data de 12.02.2024.
Comisia pentru politică economică, reformă şi privatizare a avizat favorabil proiectul de lege, cu avizul din data de 19.03.2024.
Proiectul de lege are ca obiect de reglementare instituirea unei scheme de ajutor de stat pentru producătorii agricoli de căpşune. Schema se aplică cu respectarea prevederilor cuprinse în Orientările Uniunii Europene privind ajutoarele de stat în sectoarele agricol şi forestier şi în zonele rurale, după autorizarea de către Comisia Europeană a ajutorului de stat. 
În conformitate cu prevederile art.62 și art. 64 din Regulamentul Camerei Deputaţilor, republicat, cu modificările ulterioare, Comisiile au dezbătut proiectul de lege în ședințe separate. 
Membrii Comisiei pentru agricultură, silvicultură, industrie alimentară şi servicii specifice au dezbătut proiectul de lege în şedinţa din data de 16 iunie 2026. La lucrările Comisiei, deputații au fost prezenți conform listei de prezență.
La dezbaterile din cadrul ședinței, în conformitate cu prevederile art. 56 din Regulamentul Camerei Deputaţilor,  a participat în calitate de invitat domnul Zoltán-József Mihály, secretar de stat în cadrul Ministerului Agriculturii și Dezvoltării Rurale.
În urma examinării proiectului de lege şi a opiniilor exprimate, membrii Comisiei au hotărât, cu majoritate de voturi, să transmită Comisiei pentru buget, finanţe şi bănci, un raport preliminar de adoptare a proiectului de Lege privind instituirea unei scheme de ajutor de stat pentru producătorii agricoli de căpşune, cu amendamente admise.
Membrii Comisiei pentru buget, finanţe şi bănci au dezbătut proiectul de lege în şedinţa din data de 22 septembrie 2026. La lucrările Comisiei, deputații au fost prezenți conform listei de prezență.
În urma  examinării proiectului de lege, membrii Comisiei pentru buget, finanţe şi bănci au hotărât, cu majoritate de voturi, adoptarea proiectului de lege, în forma adoptată de Comisia pentru agricultură, silvicultură, industrie alimentară şi servicii specifice.   
În urma finalizării dezbaterilor, membrii celor două comisii au hotărât, cu  majoritate de voturi, să transmită plenului Camerei Deputaților prezentul raport comun  prin care se propune adoptarea  proiectului de Lege privind instituirea unei scheme de ajutor de stat pentru producătorii agricoli de căpşune, cu amendamente admise prezentate în Anexă. 
 În raport cu obiectul și conținutul său, proiectul de lege face parte din categoria legilor ordinare.

Anexa – Plx 631/ 2023
AMENDAMENTE ADMISE  


	Nr. crt.
	Text adoptat de Senat
	Text propus de Comisii
(autorul amendamentului)
	Motivare

	1. 
	Titlul Legii
LEGE
privind instituirea unei scheme de ajutor de stat pentru producătorii agricoli de căpşune
	Nemodificat
	

	2. 
	Art.1.- Prezenta lege instituie o schemă de ajutor de stat cu caracter temporar pentru susţinerea activităţilor producătorilor de căpşune, denumită în continuare Schemă.
	Nemodificat
	

	3. 
	Art.2.- Schema se aplică cu respectarea prevederilor cuprinse în Orientările Uniunii Europene privind ajutoarele de stat în sectoarele agricol şi forestier şi în zonele rurale pentru perioada 2023-2027 şi se va aplica după autorizarea de către Comisia Europeană a ajutorului de stat.
	Art.2.- Schema se aplică cu respectarea prevederilor cuprinse în Orientările Uniunii Europene privind ajutoarele de stat în sectoarele agricol şi forestier şi în zonele rurale pentru perioada 2026-2030.

Autorii amendamentului:
Ionel Ciunt – dep. PSD
Mircea-Vasile Govor – dep. PSD
Remus-Gabriel Lăpușan – dep. PSD
Crina-Fiorela Chilat – dep. PSD
	Modificarea urmărește eliminarea caracterului retroactiv și corelarea perioadei de aplicare cu perioada efectivă de implementare a măsurii.

	4. 
	Art.3.-  Schema se aplică pe întreg teritoriul României.
	Art.3.-  Schema se aplică pe întreg teritoriul României, după autorizarea de către Comisia Europeană a ajutorului de stat.
	Pentru evitarea repetiției normei de aplicare a schemei în același articol. 

	5. 
	Art.4.-  În sensul prezentei legi, termenii şi expresiile de mai jos au următoarele semnificaţii:
a) întreprindere - orice entitate care desfăşoară o activitate economică, indiferent de forma sa juridică, potrivit art. 1 din anexa I la Regulamentul (UE) nr.702/2014 al Comisiei din 25 iunie 2014 de declarare a anumitor categorii de ajutoare în sectoarele agricol şi forestier şi în zonele rurale ca fiind compatibile cu piaţa internă, în aplicarea art.107 şi 108 din Tratatul privind funcţionarea Uniunii Europene, cu modificările şi completările ulterioare;
b) producător de căpşune - întreprindere economică înregistrată şi autorizată în condiţiile Ordonanţei de urgenţă a Guvernului nr.44/2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, aprobată cu modificări şi completări prin Legea nr.182/2016, cu modificările şi completările ulterioare, persoană juridică, cooperativă agricolă înfiinţată, organizată şi care funcţionează potrivit Legii cooperaţiei agricole nr.566/2004, cu modificările şi completările ulterioare şi Legii societăţilor nr.31/1990, republicată, cu modificările şi completările ulterioare, grup/organizaţie de producători, care produc şi comercializează căpşune;

c) schemă de ajutor - orice act pe baza căruia, fără să mai fie nevoie de măsuri de punere în aplicare suplimentare, pot fi acordate ajutoare individuale întreprinderilor, precum şi orice act pe baza căruia pot fi acordate ajutoare care nu sunt legate de un proiect specific uneia sau mai multor întreprinderi;
d) spaţii protejate - spaţii special amenajate ce au ca scop protejarea căpşunii prin diferite mecanisme şi construite din diferite materiale, precum: sere, solarii, tunele de protecţie.
	Art.4.- Nemodificat

a) nemodificat









b) producător de căpşune - întreprindere economică înregistrată şi autorizată în condiţiile Ordonanţei de urgenţă a Guvernului nr.44/2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, aprobată cu modificări şi completări prin Legea nr.182/2016, cu modificările şi completările ulterioare și persoane juridice;

Autorii amendamentului:
Ionel Ciunt – dep. PSD
Mircea-Vasile Govor – dep. PSD
Remus-Gabriel Lăpușan – dep. PSD
Crina-Fiorela Chilat – dep. PSD

c) nemodificat





d) nemodificat 
	











Pentru a cuprinde toate categoriile de beneficiari.














	6. 
	Art.5.- Pentru a fi eligibili la acordarea ajutorului de stat pentru producţia de căpşune, producătorii de căpşune prevăzuţi la art.4 lit.b) trebuie să îndeplinească cumulativ următoarele condiţii:
a) să solicite ajutorul de stat prevăzut de prezenta lege;
b) să fie înregistraţi în evidenţele Registrului agricol deschis la primăriile în a căror rază administrativ-teritorială se află suprafeţele cultivate cu căpşune, în anul 2023;







c) să prezinte un certificat de atestare fiscală, nu mai veche de 30 de zile, din care să reiasă lipsa datoriilor la bugetul de stat;
d) să deţină şi să exploateze suprafeţe cultivate cu căpşune de cel puţin 0,3 ha inclusiv, iar suprafaţa destinată cultivării în spaţii protejate să fie de cel puţin 500 mp inclusiv;
e) să obţină o producţie de minimum 5.000 kg/ha de pe suprafaţa prevăzută la lit.d), din care să comercializeze cel puţin 3.000 kg/ha până la data de 1 noiembrie a anului de cerere;
f) să nu se afle în reorganizare, lichidare sau faliment la data accesării ajutorului de stat fără a fi emisă o decizie definitivă a instanţelor judecătoreşti de constatare a falimentului până la această dată.
	Art.5.- Pentru a fi eligibili la acordarea ajutorului de stat pentru producţia de căpşune, producătorii prevăzuţi la art.4 lit.b) trebuie să îndeplinească cumulativ următoarele condiţii:
a) nemodificat
b) să fie înregistraţi în evidenţele Registrului agricol deschis la primăriile în a căror rază administrativ-teritorială se află suprafeţele cultivate cu căpşune, în anul 2026;


Autorii amendamentului:
Ionel Ciunt – dep. PSD
Mircea-Vasile Govor – dep. PSD
Remus-Gabriel Lăpușan – dep. PSD
Crina-Fiorela Chilat – dep. PSD

c) să prezinte un certificat de atestare fiscală, nu mai vechi de 30 de zile, din care să reiasă lipsa datoriilor la bugetul de stat;
d) nemodificat



e) să obţină o producţie de minimum 5.000 kg/ha de pe suprafaţa prevăzută la lit.d), din care să comercializeze cel puţin 3.000 kg/ha până la data de 1 noiembrie a anului pentru care se solicită sprijinul;
f) să nu se afle în reorganizare judiciară, lichidare sau faliment la data accesării ajutorului de stat fără a fi emisă o decizie definitivă a instanţelor judecătoreşti de constatare a falimentului până la această dată.

Autorii amendamentului:
Ionel Ciunt – dep. PSD
Mircea-Vasile Govor – dep. PSD
Remus-Gabriel Lăpușan – dep. PSD
Crina-Fiorela Chilat – dep. PSD 
	Pentru evitarea repetiției în text



Alinierea perioadei de implementare cu amendamentele depuse la art.2. 







Pentru rigoarea exprimării





Pentru claritatea normei.



Având în vedere că aici este vorba de diferite proceduri specifice dreptului insolvenței,  această noțiune elimină orice ambiguitate în text, păstrând claritatea normei.

	7. 
	Art.6.- Sumele acordate cu titlu de ajutor de stat în condiţiile prezentei legi nu sunt supuse executării silite prin poprire în cazul în care împotriva beneficiarilor acestora a fost pornită procedura de executare silită.
	Nemodificat
	

	8. 
	Art.7.- Ajutorul de stat instituit prin prezenta Schemă se acordă pe o perioadă de 3 ani, pentru producţia autohtonă şi o singură dată pe an.
	Art.7.- Ajutorul de stat instituit prin prezenta Schemă se acordă pe o perioadă de 5 ani, pentru producţia autohtonă şi o singură dată pe an.

Autorii amendamentului:
Kolcsár Anquetil-Károly – dep. UDMR
Könczei Csaba – dep. UDMR
Magyar Loránd-Bálint – dep. UDMR
	Pentru corelare cu art. 2 din forma Senatului, din eroare la redactarea actului normativ, s-au scris 3 ani în loc de 5. 

	9. 
	Art.8.- Valoarea ajutorului de stat care se acordă beneficiarilor este de 10.000 lei/ha, fără ca această sumă să depăşească 100.000 lei.
	Art.8.- (1) Valoarea ajutorului de stat care se acordă beneficiarilor este de 4.000 euro/ha. 

Autorii amendamentului:
Ionel Ciunt – dep. PSD
Mircea-Vasile Govor – dep. PSD
Remus-Gabriel Lăpușan – dep. PSD
Crina-Fiorela Chilat – dep. PSD 

(2) În cazul în care din bugetul Ministerului Agriculturii și Dezvoltării Rurale alocat pentru prezenta Schemă rămâne o sumă nedeclarată la data depunerii cererilor, suma rămasă neutilizată se împarte în mod egal tuturor beneficiarilor care au primit minimum 4.000 de euro/ha.

Autorii amendamentului:
Ionel Ciunt – dep. PSD
Mircea-Vasile Govor – dep. PSD
Remus-Gabriel Lăpușan – dep. PSD
Crina-Fiorela Chilat – dep. PSD 

(3) Cursul de schimb valutar euro/leu pentru calcularea valorii totale maxime/cuantumului este cel comunicat de Banca Națională a României, la data acordării sprijinului.

Autorii amendamentului:
Ionel Ciunt – dep. PSD
Mircea-Vasile Govor – dep. PSD
Remus-Gabriel Lăpușan – dep. PSD
Crina-Fiorela Chilat – dep. PSD 

(4) Plafonul maxim al ajutorului de stat este de 42.100 mii lei anual. 
Autorii amendamentului:
Ionel Ciunt – dep. PSD
Mircea-Vasile Govor – dep. PSD
Remus-Gabriel Lăpușan – dep. PSD
Crina-Fiorela Chilat – dep. PSD
	Actualizarea valorii reale a sprijinului ca urmare a inflației și a creșterii costurilor de producție. 





Asigurarea utilizării integrale și eficiente a fondurilor alocate schemei de ajutor de stat.









Pentru determinarea unitară a valorii ajutorului de stat.








Se instituie un plafon anual maxim al ajutorului de stat în vederea asigurării predictibilității bugetare.

	10. 
	Art.9.- Fondurile necesare schemei instituită prin prezenta lege se asigură de la bugetul de stat, prin bugetul Ministerului Agriculturii şi Dezvoltării Rurale.
	Nemodificat
	

	11. 
	Art.10.- Ministerul Agriculturii şi Dezvoltării Rurale este responsabil pentru implementarea prevederilor prezentei legi.
	Nemodificat
	

	12. 
	Art.11.- Ajutorul de stat prevăzut la art.1 poate fi cumulat cu alte forme de sprijin acordate în conformitate cu legislaţia europeană şi naţională în vigoare.
	Nemodificat
	

	13. 
	Art.12.- Cererea de plată pentru acordarea ajutorului de stat se depune la sediul centrelor judeţene/municipiului Bucureşti ale Agenţiei de Plăţi şi Intervenţie în Agricultură.
	Nemodificat
	

	14. 
	Art.13.- (1) Ministerul Agriculturii şi Dezvoltării Rurale notifică Schema Comisiei Europene.
(2) În situaţia în care decizia Comisiei Europene de acordare a ajutorului de stat conţine prevederi noi sau diferite faţă de schema notificată, prevederile schemei se completează şi/sau se modifică în mod corespunzător.
	Nemodificat
	

	15. 
	Art.14.- În termen de 30 de zile de la data intrării în vigoare a prezentei legi, Guvernul, la propunerea Ministerului Agriculturii şi Dezvoltării Rurale, adoptă, prin hotărâre, normele metodologice de aplicare a Schemei, care se publică în Monitorul Oficial al României, Partea I.
	Nemodificat

